Jonas Karolis Zaviša

Jonas Karolis Daugėla Zaviša (, 1597 m. rugpjūčio mėn. – 1661 m. kovo 9 d. Bezdzežas, dab. Bresto sritis) – Lietuvos Didžiosios kunigaikštystės pareigūnas, Vilniaus vyskupas.

 Biografija 

Studijavo Vilniaus ir Bolonijos universitetuose. Alberto Stanislovo Radvilos sūnėnų palydoje keliavo po Prancūziją, Italiją. Nuo 1639 m. Vilniaus kapitulos kanauninkas ir pamokslininkas, Trakų klebonas, 1645 m. prelatas arkidiakonas. Tais pačiais metais Vilniaus kapitulos atstovas Colloquium Charitativum Toninėje. 1641 m. Lietuvos Didžiosios Kunigaikštystės kanceliarijos regentas, 1649 m. raštininkas ir Abiejų Tautų Respublikos Seimo narys, 1656 m. ir 1658 m. derybų su Maskva dalyvis. Karaliaus Jono Kazimiero šalininkas ir artimas pagalbininkas per karus su Švedija ir Maskva. 1656 m. išrinktas Vilniaus vyskupu, 1657 m. konsekruotas Čenstakavoje, Vilniuje rezidavo tik 1660–1661 m., nes iki tol trukdė karas su Maskva.

 Šaltiniai 

Kategorija:Zavišos
Kategorija:Vilniaus kanauninkai
Kategorija:Vilniaus vyskupai
Kategorija:ATR Seimo atstovai
Kategorija:Lietuvos didieji raštininkai
Kategorija:Lietuvos dvasiniai referentai